Tesla, die Amerikaanse vervaardiger van elektriese motors, gaan sowat 3 000 poste sny in ’n poging om die maatskappy winsgewend te maak.
Musk het dié e-pos, waarin hy die afdankings probeer regverdig, op Twitter gedeel. Hy beskryf die afleggings as ’n “baie moeilike besluit,” maar een wat nodig is om te verseker dat Tesla uiteindelik winsgewend sal word.
“Ons word eerder aangespoor deur die roeping om die wêreld gouer oor te haal om meer volhoubare, skoon energie te gebruik. Dit is egter onbereikbaar indien ons nie uiteindelik kan wys dat ons winsgewend kan wees nie.”
Volgens Efraim Levy, ’n ontleder by CFRA Research, sal daar na verwagting nie in die nabye toekoms weer afleggings by Tesla wees nie. Veral nie indien die maatskappy vroeg in 2019 nog kapitaal insamel nie.
Tesla is vinnig besig om sy kontantreserwes uit te put in ’n poging om sy monteerlyn te verbeter sodat hy sy produksieteikens kan behaal.